Document ID: /roh_data/filtered/fineweb-2-filterrobots_roh.jsonl.gz/66060

Il chor maschadà Grischun Turitg, che vegn dirigì da Remo Weishaupt, datti dapi 42 onns. Il chor consista da chantadurs e chantaduras che discurran rumantsch, el ha però er intgins commembers e commebras da lingua tudestga; dal chantun Grischun, da Turitg u er d'auters chantuns.
Ils commembers e las commembras che na discurran betg rumantsch vegnan tuttina, han plaschair e dattan fadia – Quai è in grond enritgiment per noss chor.
Il mument èn ils 36 chantadurs e chantaduras occupads cun far emprovas per il concert da Nadal. Els han spustà la data dal concert, uschia ch'els avevan ussa bler temp per perfecziunar las chanzuns. Il plaschair anticipà è grond.
Il concert vegn tranter auter accumpagnà d'ina pianista e d'ina flautista dal chor – igl è in concert fitg bel.